User:.A.N.T.D.M.55/sandbox

Liceul Teoretic „Miguel de Cervantes Saavedra"
Liceul Teoretic „Miguel de Cervantes Saavedra" este un liceu de stat situat în inima orașului Chișinău și unul dintre cele mai prestigioase instituții.

Istoric
Liceul Teoretic „Miguel de Cervantes Saavedra"

• în anul 1947, este atestată documentar ca școală primară moldovenească nr. 19, având la activ 8 complete de clasă cu 269 de elevi.

• Din anul 1951 până în anul 1964 a funcționat ca școală de 8 ani.

• În anul 1965 a fost construit un edificiu nou de 740 locuri, prevăzut pentru elevii școlii moldovenești nr. 19 și ai școlii primare ruse nr. 17. A funcționat ca școală mixtă până în anul 1979.

• În anul 1967 este introdusă studierea aprofundată a limbii spaniole, devenind și centrul de desfășurare a practicii pedagogice a studenților de la Facultatea de Limbi Străine a Universității de Stat, Secția „Limba și literatura spaniolă".

•Între anii 1979 și 1999 a activat ca școală medie de cultură generală cu studierea aprofundată a limbii spaniole.

•Începând cu anul 1999 activează cu statut de liceu teoretic.

• Actualmente, LT „Miguel de Cervantes Saavedra".

• La 12 martie 2019, în ședința Comisiei Naționale de Heraldică a Republicii Moldova au fost aprobate stema și drapelul LT „Miguel de Cervantes Saavedra".

• La 23 mai 2019, au fost înregistrate stema și drapelul LT „Miguel de Cervantes Saavedra" în Armorialul General al Republicii Moldova.

• La 23 mai, se sărbătorește ziua stemei și drapelului Liceului Teoretic „Miguel de Cervantes Saavedra" din municipiul Chișinău.

Stema și drapelul
Stema și drapelul Liceului Teoretic „Miguel de Cervantes Saavedra" cuprind următoarele elemente:

Cerbul, preluat din stema dinastiei Cervantes (numele Cervantes derivă din apelativul cervio - cerb). Câmpul verde, preluat din stema veche Cervantes, se asociază cu primăvara, tinerețea și renașterea naturii. În heraldică verdele simbolizează libertatea, frumusețea, bucuria, sănătatea și speranța. Cartea reprezintă simbolul cunoștințelor. Acvila heraldică este transpusă din stema municipiului Chișinău. Culoarea albastra a beretului universitar și ciucurele de aur arată poziția liceului în ierarhia instituților de învățământ din Republica Moldova. Deviza ''„LEE. VIAJA. DESCUBRE"'' (Citește. Călătorește. Descoperă) reprezintă o interpretare adaptată a expresiei din romanul Don Quijote de la Mancha: „El que lee mucho y anda mucho ve mucho y sabe mucho" (Cel ce citește mult și călătorește mult vede mult și știe mult), intruchipând crezul liceenilor și a corpului profesoral. Câmpul galben al drapelului reprezintă culorile comune ale drapelelor de stat al Republicii Moldovei și al Regatului Spaniei. Galbenul, echivalent cu aurul heraldic, simbolizează inteligența, prestigiul, virtutea, grandoarea, lumina solară.

Autorii stemei și a drapelului sunt: Silviu Andrieș-Tabac, doctor în istorie și Oxana Catraniuc, profesor de istorie la LT „Miguel de Cervantes Saavedra".

Pictor: Iurie Caminschi

Imnul Liceului Teoretic „Miguel de Cervantes Saavedra"
Versurile și muzica: Svetlana Ouș

Suntem copiii acestui neam frumos,

În viața țării vom fi de folos,

Drept mulțumire pentru tot ce avem

Profesorilor vrem să ne închinăm

La Cervantes învățăm,

Fericiți copii suntem,

Cei mai fericiți copii noi suntem

Scump liceu, cu chipuri dragi

Odă îți aducem azi,

Oda îți aducem azi, drag liceu.

Cervantes mi vida,

Un sueno de amor,

Cervantes mi fuerza

I mi corazon.

Un loc aparte in destinul meu

Îl vei avea tu, dragul meu liceu,

Cu cele mai haioase întâmplări,

Prospere și frumoase realizări.

Bibliografie
Agenda elevului, editura Lyceum, 2022

Legături externe
https://www.facebook.com/LTMiguelDeCervantes

http://ltmigueldecervantes.educ.md/#!prettyPhoto